**APSTIPRINĀTS**

ar Limbažu novada domes

24.03.2022. sēdes lēmumu Nr.245

(protokols Nr.3, 14.)

*GROZĪJUMI izdarīti ar*

*Limbažu novada domes 21.12.2023. sēdes lēmumu Nr.1084 (protokols Nr.16, 32.)*

**LIMBAŽU NOVADA JAUNIEŠU DOMES NOLIKUMS**

*Izdots saskaņā ar*

*Valsts pārvaldes iekārtas likuma 73.panta pirmās daļas 1.punktu*

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. **Vispārīgie jautājumi**
2. Limbažu novada jauniešu dome (turpmāk – LNJD) ir jauniešu kopsapulcē izveidota institūcija, kuras darbību koordinē un pārrauga Limbažu novada Izglītības pārvaldes jaunatnes lietu speciālists, jaunatnes darbinieki.
3. LNJD darbojas saskaņā ar Pašvaldību likumu, Jaunatnes likumu, Jaunatnes politikas pamatnostādnēm, šo nolikumu un citiem spēkā esošajiem normatīvajiem aktiem.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. Nolikums nosaka LNJD organizatorisko struktūru, darbības mērķus, uzdevumus, darba kārtību, tiesības, pienākumus un atbildību.
2. LNJD lēmumiem un izstrādātajiem priekšlikumiem jaunatnes politikas attīstībā Limbažu novadā ir konsultatīva nozīme, un tie tiek iesniegti Limbažu novada Izglītības pārvaldei, kas lemj par tālāku priekšlikumu virzību.
3. **Darbības mērķis un uzdevumi**
4. LNJD mērķis ir nodrošināt Limbažu novada jauniešu interešu pārstāvniecību un vajadzību aizstāvību, risinot problēmas, kas tieši vai netieši skar jauniešus, kā arī veicināt jauniešu pilntiesīgu līdzdalību sociālajā, politiskajā un kultūras jomā vietējā, valsts un starptautiskā mērogā.
5. LNJD uzdevumi:
	1. izzināt, pētīt un analizēt jauniešu intereses, problēmas un vajadzības Limbažu novadā, izstrādāt priekšlikumus pašvaldības jauniešu dzīves kvalitātes uzlabošanai;
	2. veicināt Limbažu novada jauniešu sadarbību un pieredzes apmaiņu;
	3. veicināt jauniešu sadarbību ar pašvaldību, ar citu pašvaldību jauniešu domēm, institūcijām un organizācijām;
	4. informēt jauniešus par viņiem piedāvātajām iespējām;
	5. pārstāvēt LNJD viedokli vietējā, valsts un starptautiskā mērogā;
	6. iesaistīties pašvaldības darbā ar jaunatni un tā ietvaros organizētajos pasākumos, projektos un programmās,  kā arī pašiem organizēt pasākumus, kas orientēti uz jauniešu mērķauditoriju;
	7. iesaistīt jauniešus fiziskās aktivitātēs, veicinot jauniešu veselīgu dzīvesveidu un lietderīgu brīvā laika izmantošanu;
	8. piedalīties projektu, kas saistīti ar jauniešiem aktuāliem jautājumiem, izstrādē un realizācijā.
6. **LNJD struktūra**
7. LNJD sastāvā darbojas Limbažu novada jaunieši vecumā no 13 līdz 25 gadiem, no novada izglītības iestādēm, jauniešu iniciatīvu grupām, biedrībām un jaunatnes organizācijām, kā arī studējošie, nodarbinātie un citi jaunieši.
8. LNJD tiek veidota jauniešu kopsapulcē, ievēlot ne vairāk kā 15 jauniešus. Jauniešu kopsapulci organizē jaunatnes jomas speciālisti.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. LNJD sastāvs tiek apstiprināts uz 1 gadu jauniešu kopsapulcē jūnija mēnesī.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. LNJD no sava vidus izvirza pārstāvjus šādos amatos:
	1. priekšsēdētājs;
	2. priekšsēdētāja vietnieks;
	3. protokolists;
	4. sabiedrisko attiecību koordinators;
	5. kultūras jautājumu koordinators;
	6. izglītības jautājumu koordinators;
	7. sporta un veselības jautājumu koordinators;
	8. attīstības un sadarbības jautājumu koordinators.

10.1 Ja uz kādu no 10.punktā minētajiem amatiem tiek izvirzīti vairāki pārstāvji, pārstāvja apstiprināšanai amatā LNJD sapulcē tiek rīkots balsojums par katru kandidātu atsevišķi. Attiecīgajā amatā ir apstiprināts tas kandidāts, kurš balsojumā saņēmis visvairāk balsu.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. LNJD sastāvā jaunieši var tikt ievēlēti atkārtoti.
2. Izņēmuma gadījumā (LNJD dalībnieka necienīga rīcība, sabiedriskās kārtības pārkāpumi, bezdarbība u.c.) jaunatnes lietu speciālists vai kopsapulce lemj par jaunieša atsaukšanu no LNJD.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. Jaunieti no 10.punktā minētā amata pirms termiņa var atbrīvot LNJD sapulcē, piedaloties vismaz 2/3 (divām trešdaļām) no LNJD ievēlētajiem un izvirzot citu vietā, ja viņš:
	1. vēlas pildīt citus pienākumus LNJD;
	2. izsaka vēlēšanos izstāties no LNJD;
	3. tiek no LNJD atsaukts.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. LNJD saskaņā ar tās darbības mērķiem var veidot dažādas jauniešu darba grupas, iesaistot brīvprātīgos jauniešus no izglītības iestādēm, nevalstiskajām organizācijām, citām institūcijām un apvienībām. Darba grupu vada LNJD pārstāvis.
2. **LNJD pienākumi, tiesības un atbildība**
3. **Priekšsēdētāja pienākumi:**
	1. informēt jaunatnes lietu speciālistu par LNJD pieņemtajiem lēmumiem, darba kārtību, pasākumiem, iniciatīvām;
	2. organizēt LNJD darbu, noteikt sēžu norises laiku, vietu un darba kārtību, to saskaņojot ar Jaunatnes lietu speciālistu, vadīt sēdes;
	3. pārstāvēt LNJD viedokli Limbažu novada domē un citās institūcijās;
	4. pārstāvēt LNJD publiskos pasākumos;
	5. sekot aktualitātēm, kas tieši vai netieši skar jauniešus, par to informēt LNJD dalībniekus un jaunatnes lietu speciālistu;
	6. veidot sadarbību ar citām jauniešu organizācijām, biedrībām, jauniešu domēm, iestādēm;
	7. rādīt priekšzīmīgu uzvedību publiskajā telpā.
4. **Priekšsēdētāja vietnieka pienākumi:**
	1. sadarbojoties ar priekšsēdētāju, pildot deleģētos uzdevumus, organizēt LNJD darbu;
	2. aizvietot priekšsēdētāju viņa prombūtnes laikā.
5. **Protokolista pienākumi:**
	1. atbildēt par LNJD lietvedības kārtošanu: protokolēt sēdes norisi, protokolus 4 darba dienu laikā pēc sēdes iesniegt jaunatnes lietu speciālistam;
	2. izstrādāt un noformēt datorrakstā LNJD darbā nepieciešamos dokumentus;
	3. sagatavo LNJD mēneša un gada pasākumu, notikumu atskaiti.
6. **Sabiedrisko attiecību koordinatora pienākumi:**
	1. LNJD sociālo tīklu administrēšana;
	2. nodrošināt informācijas apriti par aktualitātēm LNJD tās administrētajos sociālajos tīklos; sadarbojoties ar jaunatnes lietu speciālistu, sagatavot publikācijas un preses relīzes Limbažu novada pašvaldības tīmekļa vietnē, citos masu informācijas līdzekļos;
	3. veidot un popularizēt LNJD tēlu (mārketinga aktivitātes- publicitātes materiālu izveide, atpazīstamības veicināšana).
7. **Sporta un veselības jautājumu koordinatora pienākumi:**
	1. pārzināt novada jauniešu vēlmes, vajadzības un iespējas sportā;
	2. iesniegt priekšlikumus par sporta un veselīga dzīvesveida veicinošiem pasākumiem Limbažu novadā;
	3. veicināt sadarbību ar Limbažu novada sporta organizatoriem un citām organizācijām, kas darbojas veselību veicinošā un sporta nozarē;
	4. nodrošināt LNJD pārstāvniecību citu organizāciju rīkotajos sporta pasākumos.
8. **Kultūras jautājumu koordinatora pienākumi:**
	1. pārzināt Limbažu novada pasākumus un aktivitātes kultūras jomā;
	2. rosināt jauniešus iniciatīvām kultūras jomā;
	3. veicināt sadarbību ar Limbažu novada kultūras un izglītības iestādēm, jauniešu centriem un organizācijām;
	4. pārstāvēt LNJD citu organizāciju rīkotajos kultūras pasākumos.
9. **Izglītības jautājumu koordinatora pienākumi:**
	1. pārzināt jaunatnes politikas īstenošanu Limbažu novada izglītības iestādēs;
	2. sadarboties ar izglītības speciālistiem, interešu un neformālās izglītības organizatoriem;
	3. sagatavot priekšlikumus par skolu jauniešus izglītojošām aktivitātēm (apmācības, semināri, informācijas dienas), iesaistīt LNJD to organizēšanā;
	4. sadarboties ar skolēnu pašpārvaldēm, veikt jauniešu aptaujas skolās, organizēt LNJD izbraukuma sēdes, pieredzes apmaiņas u.c. pasākumus.
10. **Attīstības un sadarbības jautājumu koordinatora pienākumi:**
	1. iepazīties ar jaunatnes jomas prioritātēm, virzieniem un aktualitātēm novada, valsts un starptautiskā mērogā;
	2. sadarbojoties ar jaunatnes lietu speciālistu, veicināt LNJD saliedēšanos;
	3. veicināt sadarbību ar citu novadu Jauniešu domēm un jaunatnes organizācijām.
11. **LNJD tiesības:**
	1. saņemt nepieciešamo informāciju, atbalstu un palīdzību pienākumu veikšanā;
	2. piedalīties ar jaunatnes lietām saistīto aktivitāšu plānošanā Limbažu novadā;
	3. problēmu jautājumus risināt ar jaunatnes lietu speciālista palīdzību;
	4. saņemt no jaunatnes lietu speciālista nepieciešamo informāciju par LNJD kompetencē esošiem jautājumiem;
	5. izteikt priekšlikumus par Limbažu novada pašvaldības budžeta līdzekļu sadali, nosakot prioritātes ar jauniešiem saistītās jomās;
	6. izvirzīt pārstāvjus dalībai komiteju sēdēs.
12. Katrs LNJD dalībnieks ir atbildīgs par viņam uzticēto, šajā nolikumā noteikto pienākumu, godprātīgu izpildi. Ir atbildīgs par LNJD sēžu, organizēto pasākumu apmeklējumu un tēla veidošanu.
13. Darbošanās LNJD nedrīkst traucēt vai ietekmēt skolas vai darba apmeklējumu, ja iepriekš tas nav saskaņots ar jaunatnes lietu speciālistu un attiecīgajām iestādēm.
14. LNJD regulāri informē par sēdēs pieņemtajiem lēmumiem un to izpildi jaunatnes lietu speciālistu, ne retāk kā 1 (vienu) reizi ceturksnī.
15. **LNJD sēžu darba kārtība**
16. LNJD sēdes ir atklātas, un tās notiek ne retāk kā divas reizes ceturksnī.
17. Sēdes sasauc pēc priekšsēdētāja ierosinājuma vai ja to pieprasa vairāk nekā trešdaļa no dalībniekiem vai jaunatnes lietu speciālists.
18. Par LNJD sēdes sasaukšanu dalībniekus informē vismaz nedēļu iepriekš, un ne vēlāk kā trīs dienas pirms sēdes priekšsēdētājs izziņo darba kārtību.
19. Sēdes tiek protokolētas, protokolā norādot darba kārtību, sēdes dalībniekus un personas, kuras piedalījušās debatēs par attiecīgo jautājumu, kā arī pieņemtos lēmumus. Protokolu pieejamību nodrošina protokolists.
20. Sēdes norises vieta nav noteikta, par tikšanās veidu un vietu (klātiene vai attālināti) tiek paziņots visiem LNJD dalībniekiem.
21. Sēdēs jāpiedalās vismaz pusei no LNJD dalībniekiem, tai skaitā priekšsēdētājam vai tā vietniekam. Ja kāds no dalībniekiem nevar piedalīties sēdē, viņam tas jāpaziņo priekšsēdētājam vismaz 1 dienu iepriekš pirms kārtējās sēdes.
22. Sēdē nepieciešamības gadījumā var pieaicināt personas, kuras nav LNJD dalībnieki.
23. Katram LNJD dalībniekam ir tiesības sēdē izteikties par katru apspriežamo jautājumu.
24. **LNJD balsošanas un lēmumu pieņemšanas un apstiprināšanas kārtība**
25. LNJD ir lemttiesīga, ja tās sēdēs piedalās vairāk nekā puse no dalībniekiem.
26. LNJD kopsapulcēs par lēmumiem tiek balsots “par” vai “pret”.
27. LNJD lēmumus pieņem ar balsu vairākumu. Katram LNJD dalībniekam ir viena balss. Vienāda balsu skaita gadījumā izšķirošā balss ir priekšsēdētājam.
28. No balsojuma atturēties ir iespējams interešu konflikta dēļ.
29. Balsojumi LNJD sēdēs ir atklāti.
30. Ja jautājums jāizskata steidzamības kārtā vai vairāk nekā puse LNJD dalībnieku nevar ierasties uz sēdi, tiek paredzēta elektroniskā balsošanas procedūra.
31. LNJD pieņemtie lēmumi un izstrādātie priekšlikumi ir saistoši LNJD jauniešiem.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. **LNJD finansējums**
2. Finansējums LNJD darbībai tiek piešķirts kā Limbažu novada Izglītības pārvaldes budžeta sastāvdaļa šim mērķim paredzētā budžeta ietvaros.
3. Par LNJD piešķirtā finansējuma izlietojumu atbildīgs ir jaunatnes lietu speciālists.
4. LNJD kopā ar jaunatnes lietu speciālistu sagatavo LNJD budžetu un iesniedz to Limbažu novada Izglītības pārvaldē.

*(grozījumi izdarīti ar Limbažu novada domes 21.12.2023. sēdes lēmumu Nr.1084 (protokols Nr.16, 32.))*

1. Finansējums LNJD darbības nodrošināšanai, iniciatīvām un pasākumiem var tikt piesaistīts, iesaistoties projektu konkursos un piesaistot sponsorus un/vai atbalstītājus.
2. **Noslēguma jautājumi**
3. LNJD likvidāciju, grozījumus LNJD nolikumā var veikt pēc jaunatnes lietu speciālista, Limbažu novada Izglītības pārvaldes, LNJD priekšlikuma.
4. LNJD nolikumu un tā grozījumus apstiprina Limbažu novada dome.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**